*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 16ης Μαΐου 1990

σχετικά με τις ποσότητες αιγείου και προβείου κρέατος που είναι δυνατό να εισαχθούν το 1990 σε ορισμένες ευαίσθητες ζώνες της αγοράς από ορισμένες τρίτες χώρες

(90/259/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του αιγείου και προβείου κρέατος (1),

τον κανονισμό (ΕΟΚ) αριθ. 2641/80 του Συμβουλίου της 14ης Οκτωβρίου 1980 περί παρεκκλίσεως από ορισμένους όρους εισαγωγής που προβλέπονται στον κανονισμό (ΕΟΚ) αριθ. 1837/80 περί κοινής οργανώσεως αγοράς στον τομέα του αιγείου και προβείου κρέατος (2), όπως τροποποιήθηκε από τον κανονισμό (ΕΟΚ) αριθ. 3939/87 (3), και ιδίως το άρθρο 1 παράγραφος 2,

Εκτιμώντας:

ότι ορισμένες χώρες που έχουν συνάψει συμφωνίες αυτοπεριορισμού με την Κοινότητα έχουν λάβει να περιορίσουν τις εισαγωγές αιγείου και προβείου κρέατος προς τις ευαίσθητες ζώνες της αγοράς, στις παραδοσιακές ποσότητες ή, κατά περίπτωση, στις ποσότητες προς τις οποίες τείνουν τα παραδοσιακά εμπορικά ρεύματα· ότι, σύμφωνα με τις διατάξεις του άρθρου 1 παράγραφος 1 τρίτη περίπτωση του κανονισμού (ΕΟΚ) αριθ. 2641/80, η έκδοση αδειών εισαγωγής για τα εν λόγω προϊόντα αναστέλλεται όταν οι συμφωνηθείσες εισαγόμενες προς αυτές τις ζώνες έχουν ξεπεραστεί· ότι πρέπει, κατά συνέπεια, να προσδιοριστούν οι ποσότητες που μπορούν να εισαχθούν στις ζώνες αυτές το 1990 και να κοινοποιηθεί στους ενδιαφερόμενους φορείς η ημερομηνία μετά την οποία δεν χορηγούνται πλέον άδειες·

ότι έχουν ήδη συμφωνηθεί οι ποσότητες, με ανταλλαγή επιστολών, με την Αυστρία (4), την Ισλανδία (4), την Τσεχοσλοβακία (4), και τη Γιουγκοσλαβία (4), τη Ρουμανία (5), τη Λαϊκή Δημοκρατία της Γερμανίας (6) και τη Νέα Ζηλανδία (7)·

ότι, όσον αφορά τη Βουλγαρία, την Ουγγαρία και την Πολωνία, οι ποσότητες πρέπει να καθορίζονται κάθε έτος στα πλαίσια διαβουλεύσεων·

ότι η Αυστρία, η Ουρουγουάη και η Αργεντινή ανέλαβαν την υποχρέωση να διατηρήσουν τις εξαγωγές προς τις γαλλικές και ιρλανδικές αγορές μέσα στα όρια των παραδοσιακών ποσοτήτων·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Αιγών και Προβατοειδών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αρμόδιες αρχές της Γαλλίας εκδίδουν, για το 1990, μέσα στα όρια των ποσοτήτων που αναφέρονται στο παράρτημα, πιστοποιητικά εισαγωγής για το αίγειο και πρόβειο κρέας που υπάγεται στους κωδικούς ΣΟ 0104 10 90, 0104 20 90 και 0204, που εισάγονται στη Γαλλία από τις τρίτες χώρες που αναφέρονται στο παράρτημα Ι.

Άρθρο 2

Οι αρμόδιες αρχές της Ιρλανδίας εκδίδουν, για το 1990, μέσα στα όρια των ποσοτήτων που αναφέρονται στο παράρτημα, πιστοποιητικά εισαγωγής για το αίγειο και πρόβειο κρέας που υπάγεται στους κωδικούς ΣΟ 0104 10 90, 0104 20 90 και 0204, που εισάγονται στη Ιρλανδία από τις τρίτες χώρες που αναφέρονται στο παράρτημα ΙΙ.

Άρθρο 3

Τα πιστοποιητικά που αναφέρονται στα άρθρα 1 και 2 εκδίδονται μόνο στη Γαλλία και στην Ιρλανδία.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 16 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 275 της 18. 10. 1980, σ. 2.

(3) ΕΕ αριθ. L 373 της 31. 12. 1987, σ. 1.

(4) ΕΕ αριθ. L 154 της 9. 6. 1984, σ. 36.

(5) ΕΕ αριθ. L 96 της 3. 4. 1985, σ. 30.

(6) ΕΕ αριθ. L 309 της 31. 10. 1987, σ. 107.

(7) ΕΕ αριθ. L 318 της 31. 10. 1989, σ. 13.

ΠΑΡΑΡΤΗΜΑ Ι

Ποσότητες που αναφέρονται στο άρθρο 1

(σε τόνους)

1.2 // // // Χώρα

// Ισοδύναμο βάρος σφαγίου // // // Αργεντινή // 1 800 // Αυστραλία // 1 164 // Αυστρία // 0 // Βουλγαρία // 360 // Γιουγκοσλαβία // 50 // Ισλανδία // 0 // Λαϊκή Δημοκρατία της Γερμανίας // 0 // Νέα Ζηλανδία // 7 380 // Ουγγαρία // 975 // Ουρουγουάη // 480 // Πολωνία // 1 150 // Ρουμανία // 144 // Τσεχοσλοβακία // 0 // //

ΠΑΡΑΡΤΗΜΑ ΙΙ

Ποσότητες που αναφέρονται στο άρθρο 2

(σε τόνους)

1.2 // // // Χώρα

// Ισοδύναμο βάρος σφαγίου // // // Αργεντινή // 120 // Αυστραλία // 120 // Αυστρία // 0 // Βουλγαρία // 0 // Γιουγκοσλαβία // 0 // Ισλανδία // 0 // Λαϊκή Δημοκρατία της Γερμανίας // 0 // Νέα Ζηλανδία // 540 // Ουγγαρία // 0 // Ουρουγουάη // 120 // Πολωνία // 0 // Ρουμανία // 0 // Τσεχοσλοβακία // 0 // //